text: Høvuðsstaðurin eigur at ganga undan í grøna orkuskiftinum
text: #000001
text: -Tórshavnar kommuna hevur gjørt langtíðarætlanir fyri arbeiðið á orku- og umhvørvisøkinum, har serligur dentur verður lagdur á egið virksemi hjá kommununi, hetta tí vit meta, at kommunan eigur at ganga undan.
text: #000002
text: Heðin Mortensen kundi gleða luttakararnar á orkuráðstevnuni í Norðurlandahúsinum í morgun um, at fyrstu elbussarnir koma eftir nýggjár, og at allir busssar í Tórshavnar kommunu verða elriknir frá 2027. Mynd Sverri Egholm
text: #000003
text: Hetta segði Heðin Mortensen, borgarstjóri, tá hann setti orkuráðstevnuna “Ósvart” í Norðurlandahúsinum í morgun.
text: #000004
text: Heðin Mortensen segði, at hetta hevur á mangan hátt verið eitt grønt ár hjá Tórshavnar kommunu, har vit hava sett stór arbeiði í gongd at leggja um til grøna orku og helt fram:
text: #000005
text: “Tórshavnar kommuna og Hugskotið byrjaðu árið við at skipa fyri tiltakinum Vinnuforum, har boðið varð inn til eitt spennandi tiltak, har vinnan og kommunan fingu høvið at hittast til netverkan og íblástur.
text: #000006
text: Í vár varð sjóneykan sett á grøna umlegging, ið slóðar fyri nýhugsan.
text: #000007
text: Vit viðgjørdu millum annað burðardygt vinnulív, um hvussu stórar og lítlar fyritøkur kunnu menna nýskapandi og burðardyggar virkisgongdir, ið skapa virði, bæði fyri fyritøkuna sjálva og fyri samfelagið.
text: #000008
text: Vit hava lýst, hvørjar ætlanir kommunan hevur á grøna økinum. Vit hava tosað um endurnýtslu, bæði í mun til hús, búnýti, klæðir og mat. Og vit tóku eitt stórt stig, tá vesturbýurin herfyri varð knýttur uppí avlopshita frá Sundsverkinum.
text: #000010
text: Gøtuljósini verða øll útgjørd við LED-ljósum. Í fjør vórðu um 900 ljósarmatur skift. Vit skifta til elbilar, og eftir nýggjár koma fyrstu elbussarnir – allir bussarnir skulu vera grønir í 2027.
text: #000012
text: Og so lovaðu vit herfyri, at vit í hesum sambandi skuldu skipa fyri eini orku- og umhvørvisráðstevnu í Norðurlandahúsinum, har tað fer at bera til at kunna seg um tað mesta innan orku.
text: #000018
text: Og nú eru vit her. Henda ráðstevnan verður høvið hjá øllum at fáa sær nyttuga vitan til síni egnu orkuval, og samstundis at hoyra nýggj boð uppá, hvussu vit skipa samfelagið so grønt og so ósvart sum gjørligt.
text: #000019
text: Vit staðfesta, at fjarhiti, vindorka og heitar keldur eru alt evni, sum krevja samfelagsligt kjak og planlegging. Tí verður henda ráðstevna eisini staðið, har størri ætlanir verða settar á dagsskrá.
text: #000021
text: Í dag og í morgin fara vit at hoyra bæði føroyskar og danskar serfrøðingar um umskipan til reina orku á fleiri økjum.
text: #000025
text: Í 2027 skulu øll oljufýr hjá Tórshavnar kommunu vera skift út við grønar orkukeldur. Tá skal Co2-útlátið vera minkað við eini helvt í mun til 2016.
text: #000026
text: Nýggir bygningar skulu hava so lítla orkunýtslu sum gjørligt, hetta verður hugsað inn í allar byggiverkætlanir heilt frá byrjan - og skal vera partur av útbjóðingartilfarinum.
text: #000028
text: Í dag seta vit sjóneykuna á grøna umlegging, ið slóðar fyri nýhugsan.
text: #000029
text: Her til slut bare en lille hilsen til vores deltagere fra Danmark. Hjertelig velkommen.
text: #000030
text: Vi glæder os til at høre om jeres arbejde med at gennemføre den grønne omstilling på en teknisk, økonomisk og miljømæssig hensigtsmæssig måde.
text: #000031
text: Tak for jeres deltagelse og en gang til: Hjertelig velkommen.
text: #000033
text: Eg skal at enda takka fyrireikarunum fyri eitt stórt og gott arbeiði – takk til okkara egnu umhvørvisdeild og takk til fyriskipararnar Katrin Helmsdal og Katrin Petersen.
text: #000034
text: Og takk til Norðurlandahúsið fyri at hýsa ráðstevnuni.
text: #000035
text: Góða ráðstevnu øll somul – og hjartaliga vælkomin.
text: #000036
text: Fólkatingið vitjar SEV í Húsahaga
text: #000040
text: Regin Mittún nýggjur fíggjarstjóri hjá Magn
text: #000043
text: Redaktión tel. 20 80 80 [email protected] Sverri Egholm Netredaktør (Ábyrgd) [email protected]
text: #000051